
                                         CONSILIUL JUDEŢEAN
HOTĂRÂRE
privind aprobarea Indicatorilor Tehnico-Economici  pentru proiectul “Conectarea la reţeaua TEN-T a comunităţilor rurale din Centrul judeţului Bistriţa-Năsăud, văile Şieului, Budacului şi Meleşului” 
Consiliul Judeţean Bistriţa-Năsăud, întrunit în şedinţă extraordinară în data de 13.07.2018, în prezenţa 24 consilieri judeţeni;

Având în vedere:

       - Expunerea de motive nr. IX/14691 din 12.07.2018 a Vicepreşedintelui Consiliului Judeţean Bistriţa-Năsăud; 

       - raportul comun nr.14698 din 12.07.2018 al Direcției tehnice, investiții, lucrări publice, Direcţiei economice şi Direcţiei dezvoltare durabilă şi relaţii externe din cadrul Consiliului Judeţean Bistriţa-Năsăud;
       - prevederile art. 44 şi art. 45 din Legea nr. 273/2006 privind finanţele publice locale, cu modificările şi completările ulterioare;

       - prevederile Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice actualizată la zi cu modificările și completările ulterioare;

- prevederile Hotărârii Consiliului Judeţean Bistriţa-Năsăud nr. 14/15.02.2018 privind aprobarea bugetului de venituri şi cheltuieli al Judeţului Bistriţa-Năsăud pe anul 2018, cu modificările și completările ulterioare;
- Decizia Comisiei Europene de adoptare a Programului Operațional Regional (POR) 2014-2020 din 23 iunie 2015;

- prevederile Ghidului solicitantului - condiții specifice de accesare a fondurilor în cadrul Apelului de proiecte nr. POR 2018/6/6.1/6 PROIECTE NEFINALIZATE, Apel pentru Regiunile mai puţin dezvoltate, Apel Naţional, Axa prioritară 6 - Îmbunătățirea infrastructurii rutiere de importanță regională, Prioritatea de investiții 6.1 - Stimularea mobilității regionale prin conectarea nodurilor secundare și terțiare la infrastructura TEN-T, inclusiv a nodurilor multimodale, aprobat prin Ordinul Ministrului Dezvoltării Regionale şi Administrației Publice nr. 5259/06.07.2018;

- prevederile Hotărârii Consiliului pentru dezvoltare regională a Regiunii de Dezvoltare Nord-Vest nr. 494/ 29.06.2018 cu privire la extinderea reţelei de drumuri aferente Proiectului Strategic „Traseul Regional Transilvania de Nord”, înregistrată la Consiliul Judeţean Bistriţa-Năsăud cu nr. IV/14367 din 09.07.2018;

- prevederile Hotărârii Consiliului Judeţean Bistriţa-Năsăud nr. 82/27.06.2017 privind aprobarea documentaţiei pentru avizarea lucrărilor de intervenţie  şi a indicatorilor tehnico-economici actualizaţi (după actualizarea TVA), aferenţi obiectivului „Modernizare DJ 172 H, km 0+000-5+000, Nuşeni-Corvineşti, judeţul Bistriţa-Năsăud”;

- prevederile Hotărârii Consiliului Judeţean Bistriţa-Năsăud nr. 64/29.05.2018 privind aprobarea Documentaţiei de Avizare a Lucrărilor de Intervenţii şi a indicatorilor tehnico-economici, aferenţi obiectivului: “Modernizare DJ 172 G, km 0+000-10+000, Nuşeni-Feleac-Chiraleş, judeţul Bistriţa-Năsăud”;
- prevederile Hotărârii Consiliului Judeţean Bistriţa-Năsăud nr. 83/04.07.2018 privind aprobarea Documentaţiei de Avizare a Lucrărilor de Intervenţii şi a indicatorilor tehnico-economici aferenţi obiectivului: "Modernizare DJ 172 G, km 43+298-50+000, Satu Nou-Cușma” judeţul Bistrița-Năsăud;

- prevederile Hotărârii Consiliului Judeţean Bistriţa-Năsăud nr. 65/29.05.2018 privind aprobarea Documentaţiei de Avizare a Lucrărilor de Intervenţii şi a indicatorilor tehnico-economici, aferenţi obiectivului: “Modernizare DJ 154 D, km 12+120-16+120, Viile Tecii-Budurleni-Brăteni, judeţul Bistriţa-Năsăud”;
- Contract de lucrări nr.19281/25.11.2015 având ca obiect “Îmbrăcăminţi bituminoase uşoare pe DJ 172H km 5+000-11+380 Nuşeni-DJ 172E (Corvineşti) – rest de executat”;

- Contract de lucrări nr.14440/08.10.2014 având ca obiect “Amenajare şi consolidare DJ 172 H, km 14+043-25+593, Matei-Fântânele-DJ 151, judeţul Bistriţa-Năsăud”;

- Contract de lucrări nr.12854/10.09.2014 având ca obiect “Reabilitare DJ 172 G, km 20+912-23+012, Sărăţel-Domneşti, judeţul Bistriţa-Năsăud”;

- Contract de lucrări nr.4430/25.07.2012 având ca obiect “Modernizare DJ 172 G, km 50+000-63+663, Cuşma-Livezile, judeţul Bistriţa-Năsăud”;

- Contract de lucrări nr.4898/22.08.2011 având ca obiect “Modernizare DJ 154 C , km 0+000-6+117, Şieuţ-Sebiş, judeţul Bistriţa-Năsăud”;

- Contract de lucrări nr.7990/20.05.2015 având ca obiect “Modernizare DJ 154 D, km 7+540-9+540, Albeşti-Galaţii Bistriţei, judeţul Bistriţa-Năsăud”;
- raportul nr.IBa/14764 din 13.07.2018 al Comisiei economice;
- raportul nr.IBa/14765 din 13.07.2018 al Comisiei de urbanism.
În temeiul prevederilor art.91 alin.(1) lit.b), alin.(3) lit.f), art. 98 şi art. 115 alin.(1) lit.c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:


Art.1. (1) Se aprobă proiectul “Conectarea la reţeaua TEN-T a comunităţilor rurale din Centrul judeţului Bistriţa-Năsăud, văile Şieului, Budacului şi Meleşului” în vederea finanțării acestuia în cadrul Programului Operațional Regional 2014-2020, Axa prioritară 6 - Îmbunătățirea infrastructurii rutiere de importanță regională, Prioritatea de investiții 6.1 - Stimularea mobilității regionale prin conectarea nodurilor secundare și terțiare la infrastructura TEN-T, inclusiv a nodurilor multimodale, nr. apelului de proiecte POR 2018/6/6.1/6.



(2) Proiectul “Conectarea la reţeaua TEN-T a comunităţilor rurale din Centrul judeţului Bistriţa-Năsăud, văile Şieului, Budacului şi Meleşului” prevede activități de modernizare și reabilitare pentru îmbunătăţirea parametrilor relevanţi a unor tronsoane de drum județean care fac parte din traseul regional: DJ172H Nuşeni (DJ172 G) - Corvineşti - Matei - (DJ172E) - Moruţ - Fântânele - DJ151, km 0+000 - km 25+593 + DJ172G Nuşeni (DJ172A) - Feleac – Chiraleş (DJ151) - Arcalia - Sărăţel (DN15A) - DJ154 - Monariu -Budacu de Jos – Jelna (DJ173) - Orheiu Bistriţei (DJ173) - Satu Nou - Cuşma - Dorolea - Livezile (DN17) km 0+000 - km 63+678 + DJ154 Limită judeţ Mureş - Monor - Şieuţ - Şieu - Bârla - Măgurele - Domneşti - Sărata (intersecţie cu DN17) km 17+000 - km 51+720 + DJ154C Şieuţ (DJ154) - Ruştior - Sebiş - Lunca - Ardan - Budacu de Sus (DJ173), km 0+000 - 16+600 + DJ 154D Domneşti (DJ154) - Neţeni - Albeştii Bistriţei - DN15A - Viile Tecii (DN15 A) - Budurleni - Brăteni - DJ151 km 0+000 - 23+000.


Art.2. Se aprobă indicatorii tehnico-economici aferenţi proiectului “Conectarea la reţeaua TEN-T a comunităţilor rurale din Centrul judeţului Bistriţa-Năsăud, văile Şieului, Budacului şi Meleşului”, conform Anexei care face parte integrantă din prezenta hotărâre.
Art.3. Consiliul Județean Bistrița-Năsăud își asumă faptul că la momentul recepției lucrărilor implementate prin proiectul “Conectarea la reţeaua TEN-T a comunităţilor rurale din Centrul judeţului Bistriţa-Năsăud, văile Şieului, Budacului şi Meleşului”, întregul traseu va fi funcțional, în stare bună, în integralitatea sa (inclusiv tronsoanele finanțate din alte surse de finanțare), asigurându-se conectarea la rețeaua TEN-T.
Art.4. Prezenta hotărâre a fost adoptată cu un număr de 24 voturi „pentru”.
Art.5. Cu ducerea la îndeplinire a prevederilor prezentei hotărâri se încredinţează Direcția tehnică, investiții, lucrări publice, Direcţia economică şi Direcţia dezvoltare durabilă şi relaţii externe din cadrul Consiliului Judeţean Bistriţa-Năsăud. 

Art.6. Prezenta hotărâre se comunică de către Serviciul administraţie şi relaţii publice cu:

· Administratorul public al judeţului;

· Direcţia economică;

· Direcţia tehnică, investiții, lucrări publice;

· Direcția dezvoltare durabilă şi relaţii externe;
· Instituţia Prefectului - judeţul Bistriţa-Năsăud.
VICEPREŞEDINTE

